{"_id":"5de815f08ebc3e54e1005a71","slug":"nagar-nigam-bareilly-news-bly386652721","type":"story","status":"publish","title_hn":"\u0928\u093f\u0917\u092e \u092c\u0928\u093e\u090f\u0917\u093e \u0921\u093f\u091c\u093f\u091f\u0932 \u0932\u093e\u0907\u092c\u094d\u0930\u0947\u0930\u0940,\u00a0\u0932\u093e\u0916\u094b\u0902 \u091b\u093e\u0924\u094d\u0930\u094b\u0902 \u0915\u094b \u0939\u094b\u0917\u093e \u0932\u093e\u092d","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
निगम बनाएगा डिजिटल लाइब्रेरी, लाखों छात्रों को होगा लाभ
बरेली। नगर निगम बरेली शहर को स्मार्ट बनाने के साथ-साथ अब शिक्षित भी बनाने पर कार्य करेगा। इसके लिए निगम की ओर से जल्द ही एक डिजिटल लाइब्रेरी लांच की जाएगी, जिसमें प्राथमिक से विश्वविद्यालय स्तर तक के सभी विषयों के विद्यार्थी सभी विषयों की किताबें ऑनलाइन और डाउन लोड करके पढ़ सकेंगे। इसके लिए निगम प्रकाशकों से किताबों के राइट भी खरीदेगा। इसके लिए करीब तीन से चार करोड़ रुपये का खर्च आने का अनुमान है। हालांकि इसके लिए जल्द ही बिड भी निकाली जाएगी। इस लाइब्रेरी से प्रशासनिक सेवा की तैयारी करने वाले छात्र भी लाभ उठा सकेंगे।
स्मार्ट सिटी योजना के तहत नगर निगम जल्द ही एक डिजिटल लाइब्रेरी ऑनलाइन करने जा रहा है। इससे जहां नगर निगम का लाइब्रेरी बनाने का खर्च बचेगा, वहीं दूसरी ओर इसकी उपलब्धता नगर निगम क्षेत्र के बजाए पूरे विश्व तक में होगी। बरेली का रहने वाला कोई भी व्यक्ति विश्व के किसी भी कोने में रहे, वह इस लाइब्रेरी में जाकर प्राइमरी से लेकर विश्वविद्यालय स्तर तक की पाठ्य पुस्तकें, वीडियो और बरेली के महत्वपूर्ण आयोजनों के फोटो आदि देख सकेगा, जिसके लिए बहुत ही मामूली सदस्यता शुल्क लिया जाएगा। इस लाइब्रेरी का फायदा उन विद्यार्थियों को ज्यादा होगा जो प्रशासनिक सेवाओं की तैयारी कर रहे हैं। बाद मेें इस डिजिटल लाइब्रेरी में पाठ्य पुस्तकों के अलावा शोध पत्रों को भी रखा जाएगा। इसे लेकर बाकायदा बरेली के विभिन्न कॉलेजों के छात्र-छात्राओं के बीच सर्वे भी कराया गया है। इस तरह इसे संपूर्ण लाइब्रेरी का रूप दिया जाएगा। प्रसारित प्रचारित होने पर इस डिजिटल लाइब्रेरी में बड़ी संख्या में विश्व भर से लोगों को जोड़ने की योजना है। इससे नगर निगम को अच्छी खासी आय भी होगी। साथ ही स्मार्ट सिटी प्रोजेक्ट के तहत बरेली की प्रसिद्घि भी बढ़ेगी।
1- साधारण सदस्यता शुल्क पर 24 घंटे उपलब्ध होगी वेबसाइट
2- प्राइमरी से विश्वविद्यालय स्तर तक की किताबें होंगी उपलब्ध
3- ऑनलाइन और डाउनलोड कर पढ़ सकेंगे किताबें व मैग्जीन
4- शहर के महत्वपूर्ण कार्यक्रमों की फोटो और उनकी मीडिया कवरेज भी होगी उपलब्ध
5- पाठ्य पुस्तकों का बाकायदा खरीदा जाएगा राइट
6- नगर निगम की सीमा से इतर पूरे विश्व से लोगों को जोड़ने की है योजना
स्मार्ट सिटी योजना के तहत डिजिटल लाइब्रेरी का प्रोजेक्ट जल्द ही लाया जाना है। इसके लिए बिड आदि जल्द निकाली जाएंगी। डिजिटल लाइब्रेरी को छात्रों के अनुरूप बनाने के लिए सर्वे आदि भी कराया गया है, जिसमें विभिन्न कॉलेजों के विद्यार्थियों से उनकी रुचि जानी गई है। उसी के अनुरूप एक एडवांस डिजिटल लाइब्रेरी बनाने की कोशिश है।
- संजय चौहान, जीएम स्मार्ट सिटी